बौद्धिक चोरीको रोग अन्य विभागमा पनि छ ।त्रिवि तथ्यांकशास्त्र केन्द्रीय विभागका पूर्व विभागीय प्रमुख प्रा।डा।अजयविक्रम स्थापित र शंकरप्रसाद खनाल तथा पाटन क्याम्पसका राशिन्द्रप्रसाद यादवद्वारा संयुक्त रूपमा प्रकाशित ‘बिजनेश स्टाटिस्टिक्स्’ नामको पुस्तक यसको एउटा उदाहरण हो । यस पुस्तकमा लेखकहरूले विदेशी लेखकका पुस्तक र प्रकाशित ‘लेक्चर’ हरूबाट विषयवस्तु हुबहु सारेको भेटिएको छ ।उनीहरूले डेभिड रे एण्डरसन लगायतले लेखेको ‘फन्डामेन्टल्स् अफ बिजनेश स्टाटिस्टिक्स्’, ई.धिव्यादिपाद्वारा लिखित ‘स्याम्पलिङ टेक्निक्स एन एजुकेशनल रिसर्च’ तथा गुगलमा उपलब्ध विभिन्न ‘अनअथोराइज्ड वेबसाइट’ बाट विषयवस्तु सारेर पुस्तक छपाएका छन् ।‘अरू लेखकका पुस्तकबाट हुबहु सार्नुभएको रहेछ, तर स्रोत उद्धृत गर्नुभएको छैन किन’ भनेर हामीलेलेखकमध्येका स्थापितसँग सोध्यौं । उनले भने “पुस्तक लेख्ने म मात्रै होइन, कसरी यस्तो हुन गयो साथीहरूसँग सोधेर भन्छु ।”
